Les infecciones son un procesu natural de supervivencia nos seres vivos. Aseméyase a eses guerres colonizadores d'invasión de territorios foriatos, onde'l exercitu atacante ye un neumococu, la  sangre derramada ye la fiebre, los que se defienden tienen nes manes antibióticos en vez d'espades o fusiles, el campu de batalla ye un polmón y la muerte ye un xeneral gordu y vieyu con un caballu grandón que nun quita güeyu a la llucha al traviés d'un catalexu a un kilómetru de distancia. Nun dexa de ser una ofensiva colonizadora escontra la que'l home llucha dende que Fleming atopó el Penicillium notatum matando Staphylococcus aureus na so placa de petri.